ཕྱི་ལོ་༢༠༠༦ཟླ་༩པར།ཤེས་ཡོན་སྲིད་བྱུས་ཀྱི་དགོངས་དོན་བཞིན་གཞི་རིམ་སློབ་གྲྭའི་བསླབ་གཞིའི་རྩ་འཛིན་དང་སློབ་ཚན་འཆར་འགོད་གཏན་འབེབས་ཀྱི་ལས་རིམ་འགོ་འཛུགས་ཀྱིས།ཕྱི་ལོ་༢༠༠༨ལོར་གཞི་རིམ་འོག་མའི་བསླབ་གཞི་རྩ་འཛིན་དངོས་སུ་དཔར་འགྲེམས་ཞུས།ཕྱི་ལོ་༢༠༠༨ཟླ་༩པར་གཞི་རིམ་བར་མའི་བསླབ་གཞིའི་རྩ་འཛིན་བཟོ་འགོད་ཚོགས་ཆུང་ཆེད་འཛུགས་ཀྱིས།ཕྱི་ལོ་༢༠༡༠ཟླ་༣པར་རགས་ཟིན་བཟོ་འགོད་ཀྱི་ལས་རིམ་ལེགས་གྲུབ་བྱུང་ནས་དཔལ་ལྡན་བཀའ་ཤག་ལ་གཞུང་འབྲེལ་གཏན་འབེབས་སླད་འབུལ་ལམ་ཞུས་པར།དཔལ་ལྡན་བཀའ་ཤག་ནས་ཐུགས་སྣང་ཆེར་བསྐྱེད་ཀྱིས་བསྐྱར་ཞིབ་གནང་བ་མ་ཟད།གཞི་རིམ་འོག་མའི་བསླབ་གཞིའི་རྩ་འཛིན་ལའང་བསྐྱར་ཞིབ་གནང་སྟེ།ཕྱི་ལོ་༢༠༡༡ཟླ་༡ཚེས་༡༢ཉིན་སྔོན་འགྲོ་ནས་གཞི་རིམ་བར་མ་འཛིན་རིམ་བརྒྱད་པ་བར་གྱི་བསླབ་གཞི་རྩ་འཛིན་སློབ་ཁོངས་སོ་སོར་ལག་བསྟར་དགོས་པའི་བཀའ་ཁྲོལ་སྨིན་སྩལ་བྱུང་དོན་བཞིན།ཤེས་རིག་ལས་ཁུངས་ནས་དཔར་འགྲེམས་དང་ལག་བསྟར་བཀོད་ཁྱབ་འགྲེམས་གཏོང་ཞུས།